Prijedlog UREDBE VIJEĆA o izmjeni Uredbe (EU) br. 1388/2013 o otvaranju autonomnih carinskih kvota Unije za određene poljoprivredne i industrijske proizvode i upravljanju njima /* COM/2014/0261 final - 2014/0137 (NLE) */





OBRAZLOŽENJE 1. KONTEKST PRIJEDLOGA Autonomne carinske kvote Unije potrebne su za proizvode koji se u Uniji ne proizvode u mjeri dovoljnoj da se zadovolje potrebe korisničke industrije Unije za trenutačno kvotno razdoblje. Kao odgovor na zahtjeve nekoliko država članica, Komisija i zainteresirani vladini stručnjaci razmotrili su otvaranje autonomnih carinskih kvota za određene poljoprivredne i industrijske proizvode. Vijeće je 17. prosinca 2013. donijelo Uredbu (EU) br. 1388/2013 o otvaranju autonomnih carinskih kvota Unije za određene poljoprivredne i industrijske proizvode i upravljanju njima kako bi se pod najpovoljnijim uvjetima zadovoljile potrebe Unije za dotičnim proizvodima. Carinske kvote Unije trebaju se za odgovarajuće količine otvoriti po nultoj stopi ili sniženim stopama carine, a da se pritom ne naruše tržišta takvih proizvoda. Rasprave u okviru sastanaka Skupine za gospodarska tarifna pitanja pokazale su da su države članice spremne otvoriti kvote za proizvode navedene u Prilogu I. ovom prijedlogu Uredbe i pritom ne narušiti tržišta za takve proizvode. Nadalje, pokazalo se da je potrebno prilagoditi kvote navedene u Prilogu II. ovom prijedlogu: za redne brojeve 09.2631 i 09.2806 trebalo je promijeniti opis, za redni broj 09.2629 trebalo je izbrisati oznaku TARIC, dok je za redne brojeve 09.2818, 09.2668 i 09.2669 trebalo povećati količine. Autonomna carinska kvota s rednim brojem 09.2930 izbrisana je iz Priloga Uredbi Vijeća (EU) br. 1388/2013 jer odobravanje te kvote više nije u interesu Unije. Prijedlog je u skladu s politikama u području poljoprivrede, trgovine, poduzetništva, razvoja i vanjskih odnosa. Ovaj prijedlog nije na štetu država koje imaju povlaštene trgovinske sporazume s EU-om (npr. države korisnice općeg sustava povlastica (OSP), države iz režima AKP-a, države kandidatkinje i potencijalne države kandidatkinje). 2. REZULTATI SAVJETOVANJA SA ZAINTERESIRANIM STRANAMA I OCJENE UTJECAJA Provedeno je savjetovanje sa Skupinom za gospodarska tarifna pitanja u kojoj su zastupljena nadležna tijela svih država članica. Sve navedene kvote odgovaraju dogovorima ili kompromisima koji su postignuti u okviru rasprava Skupine. Nisu spomenuti mogući ozbiljni rizici s nepopravljivim posljedicama. Prijedlog će biti predmet postupka savjetovanja na razini službi i bit će objavljen nakon donošenja u Vijeću. 3. PRAVNI ELEMENTI PRIJEDLOGA Pravni je temelj ovog prijedloga Uredbe članak 31. Ugovora o funkcioniranju Europske unije (UFEU). U skladu s člankom 31. UFEU-a autonomne carinske suspenzije i kvote utvrđuje Vijeće odlučujući kvalificiranom većinom na temelju prijedloga Komisije te je stoga uredba primjereni instrument. Prijedlog je u isključivoj nadležnosti Unije. Načelo supsidijarnosti stoga se ne primjenjuje. Prijedlog je usklađen s načelom proporcionalnosti jer je ovaj skup mjera u skladu s načelima utvrđenima radi pojednostavnjenja postupaka za subjekte uključene u vanjsku trgovinu te s Komunikacijom Komisije o autonomnim tarifnim suspenzijama i kvotama (C 363, 13.12.2011., str. 6.). 4. PRORAČUNSKE IMPLIKACIJE Nenaplaćene carine u ukupnom iznosu od približno 5,9 milijuna EUR godišnje. Učinak na tradicionalna vlastita proračunska sredstva iznosi -4,4 milijuna EUR godišnje (75 % x 5,9 milijuna EUR godišnje). 2014/0137 (NLE) Prijedlog UREDBE VIJEĆA o izmjeni Uredbe (EU) br. 1388/2013 o otvaranju autonomnih carinskih kvota Unije za određene poljoprivredne i industrijske proizvode i upravljanju njima VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 31., uzimajući u obzir prijedlog Europske komisije, budući da: (1) Kako bi se osigurala dostatna i neprekinuta opskrba određenom robom koja se u Uniji ne proizvodi u dovoljnim količinama te kako bi se izbjegli poremećaji na tržištu određenih poljoprivrednih i industrijskih proizvoda, Uredbom Vijeća (EU) br. 1388/2013[1]otvorene su autonomne carinske kvote. Proizvodi u okviru tih carinskih kvota u Uniju se mogu uvoziti po sniženim carinskim stopama ili po nultoj carinskoj stopi. Iz navedenih je razloga s učinkom od 1. srpnja 2014. za odgovarajuće količine šest novih proizvoda potrebno otvoriti carinske kvote po nultoj carinskoj stopi. (2) Nadalje, u određenim je slučajevima potrebno prilagoditi postojeće autonomne carinske kvote Unije. U dva je slučaja potrebno izmijeniti opis proizvoda radi jasnoće te kako bi se uzeo u obzir najnoviji razvoj proizvoda. U jednom je slučaju potrebno izbrisati jednu od oznaka TARIC jer je dvojno razvrstavanje zastarjelo, dok je u tri druga slučaja potrebno povećati opseg kvote jer je to u interesu gospodarskih subjekata i Unije. (3) Konačno, u dva je slučaja autonomne carinske kvote Unije potrebno zatvoriti s učinkom od 1. srpnja 2014. odnosno 1. siječnja 2015. jer od navedenih datuma nadalje odobravanje tih kvota nije u interesu Unije. (4) Uredbu (EU) br. 1388/2013 treba stoga na odgovarajući način izmijeniti. (5) Budući da neke izmjene carinskih kvota predviđene ovom Uredbom moraju stupiti na snagu 1. srpnja 2014., ovu bi Uredbu trebalo primjenjivati od tog datuma te bi ona trebala stupiti na snagu odmah po objavi u Službenom listu Europske unije. DONIJELO JE OVU UREDBU: Članak 1. Prilog Uredbi (EU) br. 1388/2013 mijenja se kako slijedi: (1) umeću se retci za carinske kvote s rednim brojevima 09.2830, 09.2831, 09.2832, 09.2834, 09.2835 i 09.2836 iz Priloga I. ovoj Uredbi u skladu s redoslijedom oznaka KN iz drugog stupca tablice u Prilogu Uredbi (EU) br. 1388/2013; (2) retci za carinske kvote s rednim brojevima 09.2629, 09.2631, 09.2639, 09.2668, 09.2669, 09.2806 i 09.2818 zamjenjuju se retcima iz Priloga II. ovoj Uredbi; (3) briše se redak za carinsku kvotu s rednim brojem 09.2930; (4) briše se redak za carinsku kvotu s rednim brojem 09.2639. Članak 2. Ova Uredba stupa na snagu na dan objave u Službenom listu Europske unije. Primjenjuje se od 1. srpnja 2014. Međutim, članak 1. točka 4. primjenjuje se od 1. siječnja 2015. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu Za Vijeće Predsjednik ZAKONODAVNI FINANCIJSKI IZVJEŠTAJ 1. NAZIV PRIJEDLOGA Uredba Vijeća o izmjeni Uredbe (EU) br. 1388/2013 o otvaranju autonomnih carinskih kvota Unije za određene poljoprivredne i industrijske proizvode i upravljanju njima 2. PRORAČUNSKE LINIJE Poglavlje i članak: Poglavlje 12., članak 120. Iznos predviđen u proračunu za 2014.: 16 185 600 000 EUR (proračun 2014.) 3. FINANCIJSKI UTJECAJ ¨ Prijedlog nema financijski utjecaj. X Prijedlog nema financijski utjecaj na rashode, ali ima financijski utjecaj na prihode. Utjecaj je sljedeći: u milijunima EUR (do 1 decimalnog mjesta) Proračunska linija || Prihodi[2] || Šestomjesečno razdoblje, počevši od dd/mm/gggg || [Godina: 2/2014.] Članak 120. || Utjecaj na vlastita sredstva || 1. 7. 2014. || -2,2 u milijunima EUR (do 1 decimalnog mjesta) Stanje nakon djelovanja || [2015. – 2018.] Članak 120. || -4,4 godišnje Izmjene iz ove Uredbe dovest će do godišnjeg povećanja nenaplaćenih carina u procijenjenom iznosu od 5,9 milijuna EUR. Uzimajući u obzir prethodno navedeno, utjecaj gubitka prihoda na temelju ove Uredbe procjenjuje se na 4,4 milijuna EUR godišnje od 1. siječnja 2015. nadalje (bruto iznos 5,9 milijuna EUR x 0,75) i 2,2 milijuna EUR za razdoblje od 1. 7. 2014. do 31. 12. 2014. 4. MJERE ZA SPRJEČAVANJE PRIJEVARA Provjere krajnje uporabe pojedinih proizvoda obuhvaćenih ovom Uredbom Vijeća provest će se u skladu s člancima 291. – 300. Uredbe Komisije (EEZ) br. 2454/93. [1] Uredba Vijeća (EZ) br. 1388/2013 od 17. prosinca 2013. o otvaranju autonomnih carinskih kvota Unije za određene poljoprivredne i industrijske proizvode i upravljanju njima te o stavljanju izvan snage Uredbe (EU) br. 7/2010 (SL L 354, 28.12.2013., str. 319.). [2] Kada je riječ o tradicionalnim vlastitim sredstvima (poljoprivredne pristojbe, pristojbe na šećer, carine), navedeni iznosi moraju biti neto iznosi, odnosno bruto iznosi umanjeni za 25 % na ime troškova naplate. PRILOZI Prilog I. Carinske kvote Unije iz članka 1. točke 1. Redni broj || Oznaka KN || TARIC || Opis || Kvotno razdoblje || Opseg kvote || Carina unutar kvote (%) 09.2830 || ex 2906 19 00 || 40 || Ciklopropilmetanol (CAS RN 2516-33-8) || 1.7. – 31.12. || 10 tona || 0 % 09.2831 || ex 2932 99 00 || 40 || 1,3:2,4-Bis-O-(3,4-dimetilbenziliden)-D-glucitol (CAS RN 135861-56-2) || 1.7. – 31.12. || 300 tona || 0 % 09.2832 || ex 3808 92 90 || 40 || Pripravak s masenim udjelom cinkova piritiona (INN) (CAS RN 13463-41-7) od najmanje 38 %, ali ne više od 50 % u vodenoj disperziji || 1.7. – 31.12. || 250 tona || 0 % 09.2834 || ex 7604 29 10 || 20 || Šipke od aluminijske legure promjera 200 mm ili većeg, ali ne većeg od 300 mm || 1.7. – 31.12. || 500 tona || 0 % 09.2835 || ex 7604 29 10 || 30 || Šipke od aluminijske legure promjera 300,1 mm ili većeg, ali ne većeg od 533,4 mm || 1.7. – 31.12. || 250 tona || 0 % 09.2836 || ex 9003 11 00 ex 9003 19 00 || 10 20 || Okviri za naočale od plastike ili osnovnih metala za uporabu u proizvodnji korekcijskih naočala (1) || 1.7. – 31.12. || 2 900 000 komada || 0 % Prilog II. Carinske kvote Unije iz članka 1. točke 2. Redni broj || Oznaka KN || TARIC || Opis || Kvotno razdoblje || Opseg kvote || Carina unutar kvote (%) 09.2806 || ex 2825 90 40 || 30 || Volframov trioksid, uključujući plavi volframov oksid (CAS RN 1314-35-8 ili CAS RN 39318-18-8) || 1.1. – 31.12. || 12 000 tona || 0 % 09.2639 || 3905 30 00 || || Poli(vinil alkohol), neovisno sadržava li nehidrolizirane acetatne skupine ili ne || 1.1. – 31.12. || 18 000 tona || 0 % 09.2818 || ex 6902 90 00 || 10 || Vatrostalne opeke s: — || duljinom brida većom od 300 mm i — || sadržajem TiO2 ne većim od 1 mas. % i — || sadržajem Al2O3 ne većim od 0,4 mas. % i — || promjenom obujma manjom od 9 % pri 1 700 °C 1.1. – 31.12. 225 tona 0 % 09.2629 || ex 8302 49 00 || 91 || Teleskopska ručka od aluminija, za uporabu u proizvodnji prtljage (1) || 1.7. – 31.12. || 800 000 komada || 0 % 09.2668 || ex 8714 91 10 ex 8714 91 10 || 21 31 || Okvir bicikla, izrađen od ugljikovih vlakana i umjetne smole, obojen, lakiran i/ili poliran, namijenjen za uporabu u proizvodnji bicikala (1) || 1.1. – 31.12. || 125 000 komada || 0 % 09.2669 || ex 8714 91 30 ex 8714 91 30 || 21 31 || Prednja vilica bicikla, izrađena od ugljikovih vlakana i umjetne smole, obojena, lakirana i/ili polirana, namijenjena za uporabu u proizvodnji bicikala (1) || 1.1. – 31.12. || 97 000 komada || 0 % 09.2631 || ex 9001 90 00 || 80 || Neugrađene staklene leće, prizme i lijepljeni elementi, za uporabu u proizvodnji robe iz oznaka KN 9002, 9005, 9013 10 i 9015 ili popravak takve robe(1) || 1.1. – 31.12. || 5 000 000 komada || 0 % (1) Suspenzija carina podliježe odredbama članaka 291. do 300. Uredbe Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 253 11.10.1993., str. 1.).